laion/Wikipedia-Exotic huggingface dataset:
לשכת המוזיקה של הרייך

לשכת המוזיקה של הרייך (בגרמנית: Reichsmusikkammer) היה מוסד תרבותי בגרמניה הנאצית. הלשכה נוסדה ב-1933 על ידי יוזף גבלס כחלק מלשכת התרבות של הרייך, והיא פעלה עד לנפילת גרמניה הנאצית ב-1945. לשכת המוזיקה של הרייך קידמה "מוזיקה גרמנית טובה" (מוזיקה שהולחנה על ידי ארים והייתה תואמת את האידיאלים הנאצים) תוך דיכוי מוזיקה מנוונת כגוון: מוזיקה אטונאלית, ג'אז, ומוזיקה של מלחינים יהודים. הלשכה קידמה מוזיקאים כמו בטהובן, וגנר, באך, מוצרט, היידן, ברהמס, ברוקנר. מוזיקאים ומלחינים שלא נכנסו להגדרה של ל"מוזיקה גרמנית טובה" קוטלגו כמוזיקה מנוונת ונאסר להשמיע אותן בתחנות הרדיו. המכון אסר על פעילות בתחום המוזיקה של מלחינים יהודים כמו מאהלר, מנדלסון ושנברג וכך גם של מלחינים מתנגדים פוליטית כמו אלבן ברג. מוזיקאים נוספים שהמוזיקה שלהם צונזרה על ידי פאול הינדמית, איגור סטרווינסקי ואחרים מאחר שבמוזיקה שלהם היו רמיזות מיניות. מוזיקת ג'אז ומוזיקת סווינג נתפסו כמנוונות ואסורות לשמיעה. מוזיקת ג'אז נחשבה "מוזיקה כושית" ומוזיקת סווינג קושרה למלחינים כמו ארטי שו ובני גודמן. לשכת המוזיקה של הרייך פעל גם כגילדת מוזיקאים, כאשר מלחינים, מבצעים, מנצחים, מורים ויצרני כלי נגינה היו מחויבים להצטרף כדי להמשיך את הקריירה שלהם במוזיקה. היה ניתן לשלול חברות מלשכת המוזיקה. לעשרות מלחינים, כותבי שירים ומוזיקאים נהרסה הקריירה והם איבדו את החברות שלהם בלשכת המוזיקה של הרייך. אף על פי שיוזף גבלס ונאצים רמי דרג אחרים בלשכת התרבות של הרייך שלטו בפועל בלשכת המוזיקה של הרייך, מונו למראית עין נשיאים וסגני-נשיאים. בגלל תהילתו הבינלאומית, ריכרד שטראוס ואף על פי שהוא מבקר חריף של המשטר הנאצי, הוא מונה לנשיא הלשכה בנובמבר 1933. הסיבה ששטראוס הסכים לקבל את התפקיד כדי להגן כלתו היהודייה ונכדיו היהודים. הוא פוטר מתפקידו ביוני 1935 כאשר מכתב ששלח על קולגה המבקר את המדיניות הגזעית הנאצית, יורט על ידי הגסטפו. פיטר ראבה מונה לנשיא לאחר פיטוריו של שטראוס. ראבה ניסה להתפטר ב-1938, אך התפטרותו לא התקבלה, והוא נשאר בתפקיד עד כניעת גרמניה הנאצית ב-1945. מדיה וקבצים בנושא לשכת המוזיקה של הרייך בוויקישיתוף "Black History and Germany - Afro-German Glossary". About.com. 20 ביוני 2011. {{cite web}}: (עזרה) Levi, Erik (2004). Beate Müller (ed.). Censorship & cultural regulation in the modern age. Amsterdam: Rodopi. p. 76. ISBN 978-90-420-0988-2. נבדק ב-24 בספטמבר 2010. {{cite book}}: (עזרה) Kennedy, Michael (1999). Richard Strauss: Man, Musician, Enigma. Cambridge: Cambridge University Press. pp. 297–302. ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
שיר כהן (קיקבוקס)

שיר כהן (נולדה ב-2000) היא ספורטאית קיקבוקס ישראלית. כהן היא אלופת אירופה, אלופת עולם ואלופת משחקי העולם 2022, והיא הספורטאית הישראלית הראשונה שזכתה במדליית זהב במשחקי העולם. כהן נולדה וגדלה בטבריה. למדה בתיכון אורט במעלה טבריה. היא החלה את דרכה בענף הריצה, ובגיל חמש עשרה החלה להתאמן בקיקבוקס. היא שירתה כספורטאית מצטיינת בצה"ל. כהן החלה להתאמן בענף הקיקבוקס בגיל חמש עשרה במועדון מקומי בטבריה והגיעה להישגי שיא בקטגוריות הנוער בתמיכת התאחדות הקיקבוקס. בשנת 2020 עברה להתגורר במעלות והחלה את אימוניה באגודה "עצמה מעלות" בהנהלת אלכס דר. בשנת 2021 קבעה הקריטריון למשחקי העולם, התחרות הרב ענפית הגדולה ביותר אחרי משחקי הקיץ האולימפיים. ביולי 2022 זכתה במדליית זהב במשחקי העולם, שיר כהן מדורגת מספר אחת בעולם בענף הקיקבוקס WAKO K1 במשקל 52 ק"ג. נערות 2017-2018 אלופת אירופה 2017 מקדוניה אלופת גביע אירופה 2018 קרואטיה אלופת גביע העולם 2018 הונגריה אלופת העולם 2018 איטליה בוגרות 2019- אלופת גביע אירופה 2019 הולנד סגנית אלופת העולם 2019 בוסניה אלופת גביע אירופה 2020 קרואטיה סגנית אלופת גביע העולם 2021 הונגריה אלופת גביע אירופה 2022 סרביה אלופת משחקי העולם 2022 ארצות הברית מדיה וקבצים בנושא שיר כהן בוויקישיתוף שיר כהן, ברשת החברתית אינסטגרם אורן אהרוני, משחקי העולם: אור משה ושיר כהן זכו במדליות הזהב בקיקבוקס, באתר ישראל היום, 15 ביולי 2022
קלווין באסי

קלווין באסי (באנגלית: Calvin Bassey, נולד ב-31 בדצמבר 1999 באאוסטה שבאיטליה) הוא כדורגלן ניגרי המשחק בעמדת המגן השמאלי בקבוצת פולהאם מפרמייר ליג ובנבחרת ניגריה. באסי גדל במחלקת הנוער של לסטר סיטי. ב-6 ביוני 2020 חתם באסי על חוזה בגלאזגו ריינג'רס מליגת העל הסקוטית. ב-9 באוגוסט ערך באסי את הופעת הבכורה שלו במועדון, בניצחון 3-0 על סנט מירן במסגרת המחזור השני בליגה לעונת 2020/2021. בסך הכל ערך שמונה הופעות ליגה במהלך עונה זו. בעונת 2021/2022 ערך באסי 29 הופעות ליגה. בנוסף, ערך 15 הופעות במסגרת הליגה האירופית, כולל בהפסד לאיינטרכט פרנקפורט בגמר. ב-20 ביולי 2022 חתם באסי באייאקס מליגת העל ההולנדית. ב-31 ביולי ערך את הופעתו הבכורה בקבוצה בהפסד 5-3 לפ.ס.וו. איינדהובן במגן יוהאן קרויף בו הורחק בכרטיס אדום. ב-29 ביולי 2023 חתם לארבע שנים בפולהאם. ב-25 במרץ 2022 ערך באסי את הופעת הבכורה שלו בנבחרת ניגריה, בתיקו 0-0 נגד נבחרת גאנה במסגרת מוקדמות מונדיאל 2022. נכלל בסגל נבחרת ניגריה לטורניר גביע אפריקה לאומות 2023. גלאזגו ריינג'רס ליגת העל הסקוטית (1): 2020/2021 הגביע הסקוטי (1): 2021/2022 מדיה וקבצים בנושא קלווין באסי בוויקישיתוף קלווין באסי, באתר Transfermarkt קלווין באסי, באתר Soccerway קלווין באסי, באתר BDFutbol קלווין באסי, באתר WorldFootball.net קלווין באסי, באתר National Football Teams קלווין באסי, באתר FootballDatabase.eu Youngster Calvin Bassey Agrees Pre-Contract With Rangers באתר הרשמי של לסטר סיטי, 6 ביוני 2020 (באנגלית) CALVIN BASSEY JOINS AJAX IN CLUB RECORD TRANSFER באתר הרשמי של גלאזגו ריינג'רס, 20 ביולי 2022 (באנגלית) Goodluck @NGSuperEagles,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
מעבדות אנאפורנה

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] מעבדות אנאפורנה בע"מ (באנגלית: Annapurna Labs) היא חברה ישראלית בענף השבבים. החברה נוסדה ב-2011, וב-2015 נרכשה על ידי חברת אמזון האמריקאית. חברת מעבדות אנאפורנה נוסדה במאי 2011 על ידי ביליק הרבויה, נאפע בשארה ורונן בונה, שקיבלו השקעה ראשונית מאביגדור וילנץ. הרבויה מונה למנכ"ל החברה, בשארה מונה לנשיא וסמנכ"ל טכנולוגיות, בונה מונה לסמנכ"ל ההנדסה ווילנץ מונה ליו"ר הדירקטוריון. שלושת המייסדים עבדו קודם לכן בחברת מארוול טכנולוגיות. משרדי החברה שכנו ביוקנעם עילית, ובשנת 2016 עברו לפארק מת"ם בחיפה. החברה פיתחה שבבים ומערכת מחשוב מבוססת הנדסת רשת ואחסון. בינואר 2015 נמכרה החברה לחברת אמזון האמריקאית, תמורת כ-370 מיליון דולר. בעקבות הרכישה החברה מפתחת מעבדים לשירותי הענן של אמזון, Amazon Web Services. מוצר מרכזי שפותח בחברה עבור חטיבת AWS של אמזון הוא סדרת מעבדי גרביטון (AWS Graviton): הראשון הוכררז בנובמבר 2018, גרביטון 2 הוכרז בדצמבר 2019 וגרביטון 3 הוכרז בדצמבר 2021. שבב נוסף שהוכרז בדצמבר 2018 הוא AWS Inferentia, שנועד ליישומי בינה מלאכותית. מעבדות אנאפורנה, ברשת החברתית LinkedIn הטרק שלהם, מגזין הטכניון, חורף 2019 מאיר אורבך, אמזון מעבירה את פעילות הפיתוח בישראל מיקנעם לחיפה, באתר כלכליסט, 6 במרץ 2016 מאיר אורבך, אסף גלעד, אמזון תרכוש את אנפורנה מיקנעם ב-370 מיליון דולר ותקים מרכז פיתוח, באתר כלכליסט, 22 בינואר 2015 הצוות של אנפורנה מפתח את מעבדי Graviton של אמזון, באתר TechTime‏, 31 בדצמבר 2020 אמזון השיקה שרתים מבוססי אנפורנה, באתר TechTime‏, 25 במאי 2022 מאיר אורבך ורפאל קאהאן, הרכישה המוצלחת של אמזון בישראל נותנת פירות ל-AWS, באתר כלכליסט, 4 בדצמבר 2019
בלבלי אותו (אלבום)

"בלבלי אותו" הוא אלבום האולפן החמישי של הזמר הישראלי קובי פרץ. את האלבום הוציאה לאור בשנת 2003 חברת התקליטים הליקון. בין הסינגלים שלו נכלל בו "בלבלי אותו", שהפך ללהיט במצעדי המוזיקה בישראל. ב-3 בנובמבר 2002 נכנס הסינגל למצעד הסינגלים של רשת ג' במקום ה-20. ב-8 בדצמבר עלה למקום החמישי, וב-12 בינואר 2003 יצא מהמצעד לאחר עשרה שבועות רצופים. הוא הגיע למקום השמיני ולמקום ה-26 במצעד הפזמונים השנתי של רשת ג' ושל גלגלצ בהתאמה. הפקה: אבי גואטה הפקות בע"מ הפקה מוזיקלית ועיבודים: שי ראובני קלידים: שי ראובני, עמית הראל תופים: אשר פדי בס גיטרה: אבי יפרח גיטרות: אבי סינגולדה גיטרה סולו: יהודה קיסר אקורדיון: בוריס אלייב דרבוקה: רוני דדון כלי הקשה: אורן בלבן בוזוקי: אריס נחום כינור: ילמז טשצישמה בגלמה: אריק כהן סקסופון, חליל: ניצן עין הבר קולות רקע, מיקסים, כלי הקשה: יהודה תמיר קולות: דלית כהנא, צולי זכאי המצעד השבועי של רשת ג' מתאריך 3 בנובמבר 2002, פזמונט המצעד השבועי של רשת ג' מתאריך 8 בדצמבר 2002, פזמונט המצעד השבועי של רשת ג' מתאריך 12 בינואר 2003, פזמונט המצעד השנתי תשס"ג (2003), פזמונט המצעד השנתי של גלגלצ לשנת תשס"ג, פזמונט מידע על האלבום בלבלי אותו באתר MusicBrainz
משוגע עלייך

"משוגע עלייך" הוא אלבום האולפן השישי של הזמר הישראלי קובי פרץ. את האלבום הוציאה לאור בשנת 2004 חברת התקליטים הליקון. הוא כולל גרסת כיסוי ל"שרית הספרית" של להקת הנח"ל ואת "אני אוהב אותך", שהפך ללהיט במצעדי הפזמונים השבועיים של ישראל. ב-29 בפברואר 2004 נכנס השיר לראשונה למצעד הסינגלים של רשת ג' במקום ה-14. ב-2 במאי עלה למקום השני, וב-13 ביוני יצא מהמצעד לאחר 12 שבועות רצופים. הוא אף דורג במצעד הסינגלים השנתי של רשת ג' במקום ה-27. הפקה: אבי גואטה הפקות בע"מ הפקה מוזיקלית ועיבודים: שי ראובני קלידים: שי ראובני, עמית הראל תופים: אשר פדי בס גיטרה: אבי יפרח גיטרות: אבי סינגולדה גיטרה סולו: יהודה קיסר אקורדיון: בוריס אלייב דרבוקה: רוני דדון כלי הקשה: אורן בלבן, יהודה תמיר כינור: ילמז טשצישמה בגלמה וגיטרה: אריק כהן כלי נשפה: אמיר גבירצמן קולות רקע: יהודה תמיר, מאיה אברהם מיקסים: יהודה תמיר המצעד השבועי של רשת ג' מתאריך 29 בפברואר 2004, פזמונט המצעד השבועי של רשת ג' מתאריך 2 במאי 2004, פזמונט המצעד השבועי של רשת ג' מתאריך 13 ביוני 2004, פזמונט המצעד השנתי תשס"ד (2004), פזמונט
שאבון לואיס

שאבון לואיס (באנגלית: Chavaughn Lewis; נולד ב-1 בפברואר 1993) הוא כדורסלן אמריקאי המשחק בעמדות הקלע והסמול פורוורד בשבאב אל אהלי. לואיס גדל בניו יורק, ובחר לשחק בקבוצת הכדורסל של מכללת מאריסט, מכללה פרטית קתולית לאמנויות ליברליות. הוא סיים את הקריירה במכללה כמלך הסלים בכל הזמנים במכללה. לאחר שלא נבחר בדראפט 2015 ב-NBA, לואיס שיחק בליגת הקיץ של ה-NBA במדיה של פילדלפיה 76'. לאחר מכן חתם ביובנטוס אוטנה הליטאית, ובקיץ 2016 שיחק שוב בליגת הקיץ, הפעם במדי דטרויט פיסטונס. משם המשיך לואיס לצ'ארני סלופסק וסטארט לובלין הפולניות, לקאלב/קארמו האסטונית ולניז'ני נובגורוד ויניסיי קרסנויארסק הרוסיות. באוקטובר 2020 שב לקאלב/קארמו האסטונית. ב-9 באוגוסט 2021 חתם בהפועל גליל עליון, העולה הטרייה לליגת העל הישראלית. ביולי 2022 חתם בעירוני קריית אתא. שאבון לואיס, ברשת החברתית אינסטגרם פרופיל, באתר Sports-Reference פרופיל, באתר eurobasket פרופיל, באתר מנהלת ליגת העל בכדורסל חמישיות - שאבון לואיס איש קריות, באתר ערוץ הספורט, 25 בינואר 2023 Chavaughn Lewis - Men's Basketball, Marist College Athletics (באנגלית) Hapoel Galil Elion adds experience on the wing, balkanleague.net
כרישי גובלין

כרישי גובלין (שם מדעי: Mitsukurinidae) היא משפחה של דמויי כריש המכילה סוג אחד חי, כריש גובלין, וחמישה סוגי מאובנים. כריש הגובלין החי במים עמוקים, המין היחיד במשפחתו. מאפיינו הבולט ביותר הוא הצורה יוצאת הדופן של ראשו. יש לו חרטום ארוך, בעל צורת כף חפירה ודמוי-מקור, הארוך בהרבה מאלה של כרישים אחרים. כמה מאפיינים יוצאי דופן אחרים הם צבע גופו, שהוא בדרך-כלל ורוד, ולסתותיו הארוכות והבולטות. כשלסתותיו נסוגות, הוא דומה לַמין כריש חול נמרי, עם אף ארוך בצורה בלתי רגילה. משפחה כרישי גובלין (Mitsukurinidae) סוג כריש גובלין (Mitsukurina) מין כריש גובלין (Mitsukurina owstoni) סוג אנומוטודון (אנ') - נכחד סוג Protoscapanorhynchus - נכחד סוג Pseudoscapanorhynchus - נכחד סוג Woellsteinia - נכחד סוג סקפנורינכוס (Scapanorhynchus) - נכחד מדיה וקבצים בנושא כרישי גובלין בוויקישיתוף כרישי גובלין, באתר ITIS (באנגלית) כרישי גובלין, באתר NCBI (באנגלית) כרישי גובלין, באתר האנציקלופדיה של החיים (באנגלית) כרישי גובלין, באתר GBIF (באנגלית) כרישי גובלין, באתר אנציקלופדיה בריטניקה (באנגלית)
יואב זהבי

יואב זהבי-לונדון (נולד ב-10 במאי 1987) הוא עיתונאי ישראלי, המשמש ככתב חוץ בכאן חדשות. בעבר היה גם עורך "חדשות הלילה", עורך בערוץ הספורט וכתב ב-Time Out תל אביב. מגיש תוכנית האקטואליה "העולם היום". זהבי הוא בנו מחוץ לנישואים של ירון לונדון. קשר זה בין השניים נחשף לציבור לראשונה ב-2013 אמו של זהבי, לאה זהבי, שימשה מפיקה בערוץ הראשון. זהבי הוא אחיה למחצה של הקריקטוריסטית והסופרת דניאלה לונדון דקל. למד תכנון ערים ואזורים באוניברסיטת תל אביב. בשנת 2008 החל לעבוד בערוץ צ'רלטון, במקביל בשנים 2014–2016 היה כתב ב-Time Out תל אביב. בתאגיד השידור הישראלי הוא משמש ככתב חוץ ובעבר, שימש גם עורך התוכנית "חדשות הלילה". בנוסף, הוא משמש כמגיש מחליף ב"העולם היום" ובתוכניות נוספות. ב-13 במאי 2021 בעת מבצע שומר החומות, הותקפו פיזית זהבי והצלם רוליק נוביצקי בשכונת התקווה בתל אביב, על ידי שני פעילי ימין רדיקלי. התאגיד הגיש תלונה במשטרה, שהובילה להגשת כתבי אישום נגד התוקפים. זהבי מתגורר בתל אביב. יואב זהבי, ברשת החברתית פייסבוק יואב זהבי, ברשת החברתית אקס (טוויטר) יואב זהבי, במיזם "אישים" לתיעוד היצירה הישראלית אלעד מן, ראשי דסק החוץ בשלושת הערוצים הגדולים לקחו את הסיפור הזה על עצמם - הם מובילים בכל מה שקשור לסיקור המגפה בהיבט הרחב שלה, באתר העין השביעית, 11 באפריל 2020 הבן הסודי של ירון לונדון נחשף, באתר nana10‏, 27 בפברואר 2013 - מתוך התוכנית "ערב טוב עם גיא פינס", ערוץ 10 (הקישור אינו פעיל) ספי קצב, ‏מי הוא בנו מחוץ לנישואים של ירון לונדון?, באתר ‏מאקו‏, 1 במרץ 2013 ציוץ של רן בוקר ברשת החברתית אקס (טוויטר), 13 במאי 2021 בר פלג, כתב אישום הוגש נגד תוקפי צוות כאן 11 בתל אביב בצעדה של אנשי ימין, באתר הארץ, 18 במאי 2021 ניצן שפיר, ‏כתב אישום נגד תוקפי עיתונאי תאגיד השידור: "תקיפה אלימה ומכוונת", באתר גלובס, 18 במאי 2021
מפרץ ויקטור

מפרץ ויקטור (באנגלית: Victor Bay) הוא מפרץ הממוקם בארץ אדלי שבאנטארקטיקה. רוחב פתחו (רוחב שפכו של המפרץ אל הים) של מפרץ ויקטור 30 קילומטרים; אורכו של מפרץ ויקטור (אורך חדירתו אל תוך היבשת) 13 קילומטרים. המפרץ ממוקם בין נקודת פורקווה פה לבין סלע מתיו. המפרץ מאופיין בשורה של שרשרת קרחונים שנשברו מלשון הקרח היוצאת מקרחון קומנדנט שארקו. המפרץ מופה בהתבסס על תצלומי אוויר שצולמו על ידי צי ארצות הברית במהלך מבצע הייג'אמפ (מבצע קפיצה לגובה) של צי ארצות הברית שנערך בעונת המחקר (הקיץ האנטארקטי) שבשנים 1946–1947. שמו של המפרץ ניתן לו על ידי הוועדה המיעצת לשמות אנטארקטיים של ארצות הברית (Advisory Committee on Antarctic Names ;בראשי תיבות: US-ACAN). המפרץ נקרא על שם פול-אמיל ויקטואר, שהיה דירקטור באגודה הצרפתית לחקר הקטבים (Expeditions Polaires Francaises), אשר ארגנה את משלחת החקר הצרפתית לגרינלנד בין השנים 1948–1951, ומשלחת החקר לאנטארקטיקה שנערכה בין השנים 1948–1953, וכן את משלחת המחקר לאנטארקטיקה שנערכה בעונת המחקר (הקיץ האנטארקטי) שבשנים 1955–1956. Gazetteer - Victor Bay, Australian Antarctic Data Centre
קופילד

קופילד (באנגלית: Caulfield) הוא פרוור של מלבורן, השוכנת בויקטוריה שבאוסטרליה. קופילד שוכנת 12 קילומטרים דרומית מזרחית ממרכז העיר. העירייה בה שוכן הפרוור, עיריית גלן איירה, ידועה כריכוז הגדול ביותר של יהודים וישראלים במלבורן, ובקרבתו שוכן בית הספר היהודי-רפורמי ביאליק קולג'. בקופילד ממוקם אחד ממסלולי מרוצי הסוסים הגדולים ביותר באוסטרליה, וקמפוס של אוניברסיטת מונש, האוניברסיטה האוסטרלית הגדולה ביותר. מקור השם של הפרוור לא ידוע באופן ודאי, אך נהוג לקשר אותו לאציל בארון קופילד האירי, או לג'ון קופילד, אחד החלוצים והמקימים של מדינת ויקטוריה באוסטרליה. השם קופילד נמצא בשימוש לכל המאוחר משנת 1853, והוא ממוקם באזור הנוכחי בו הוא נמצא היום גם במפות המוקדמות. האזור שבו שוכנת קופילד היה ביתם של בני אומת הבונוורונג (Boonwurrung). האבוריג'ינים המקומיים הסתמכו בעיקר על משאבי הים שמסביבם, הם ניזונו מאצות ומדגים החיים בפורט פיליפ, ולכן, לא ידוע על היסטוריה ארוכה של האבוריג'ינים בקופילד. אף על פי כן, כן זכורים קשרים מסוימים בין המתיישבים הבריטיים באזור לאבוריג'ינים מקומיים. באמצע המאה התשע עשרה היה אזור קופילד אזור ביצתי ומישורי ששימש בעיקר כשטח השקיה ומרעה עבור רועי צאן שנעו מכיוון דרום-מזרח ויקטוריה אל אזור מלבורן, ההתיישבות באזור החלה בשנות הארבעים של המאה התשע עשרה. בשנת 2021 מנתה אוכלוסייתו של הפרוור 5,748 איש. הפרוור ידוע כאחד מריכוזי היהודים הגדולים ביותר במלבורן, ובמפקד האוכלוסין של שנת 2021 הזדהו כיהודים 41.4 אחוזים מאוכלוסייתו, כשהדת השנייה בגודלה היא נצרות קתולית עם 10.2 אחוזים בלבד. ארצות המוצא הנפוצות ביותר של תושבי קופילד היו דרום אפריקה, ישראל, הרפובליקה העממית של סין והודו. השפות המדוברות ביותר היו אנגלית, רוסית, עברית ויוונית. בפרוור שוכנת תחנת הרכבת קופילד, ממנה יוצאים רכבות אל מרכז העיר מלבורן, ולכיוון דרום-מזרח – לקרנבורן, פקנהאם ששוכנת למורדות הרי הדנדנונג ופרנקסטון בחצי האי מורנינגטון. מדיה וקבצים בנושא קופילד בוויקישיתוף מועצת עיריית גלן איירה אתר אוניברסיטת מונש Murray PR and Wells JC (1980), From sand, swamp and heath..., The City of Caulfield, p. 1, ISBN 978-0-9598392-6-5 Caulfield, הלמ"ס האוסטרלי, 2021
פורוס (נהר)

ריו פורוס (Rio Purus) הוא נהר גדול באמריקה הדרומית. זהו היובל השני באורכו בעולם אחרי מדיירה. נהר הפורוס מתחיל את זרימתו במורדותיהם המזרחים של הרי האנדים בפרו ומשם ממשיך דרך יער גשם טרופי לברזיל עד הישפכו לנהר האמזונאס כ-160 ק"מ מערבית ממנאוס. אורכו 3,300 ק"מ.[דרוש מקור] נהר אקרה הוא אחד מיובליו של נהר פורוס. הנהר יפה לשיט לאורך 2,575 ק"מ. בחודשים מסוימים יכולות לשוט ספינות נהר ממנאוס לעיר ריו ברנקו שבמדינת אקרי, הנמצאת על גדת נהר אקרה. מדיה וקבצים בנושא פורוס בוויקישיתוף פורוס, באתר אנציקלופדיה בריטניקה (באנגלית) ערך זה הוא קצרמר בנושא נהרות ונחלים ובנושא גאוגרפיה של ברזיל. אתם מוזמנים לתרום לוויקיפדיה ולהרחיב אותו.
אליפות אירופה בכדורסל עד גיל 20 2022

אליפות אירופה בכדורסל עד גיל 20 לשנת 2022 נערכה בתאריכים 16–24 ביולי 2022 בפודגוריצה, בירת מונטנגרו. התחרות נערכה לראשונה מאז 2019 לאחר שבוטלה ב-2020 וב-2021 בעקבות מגפת הקורונה, ב-2021 התקיימו כחלופה לאליפות טורנירי צ'לנג'ר אזורים. האולמות אשר ארחו את האליפות הם מרכז הספורט מוראצ'ה (אנ'), אולם הבית של בודוצ'נוסט פודגוריצה, וארנה במאקס, אולם הבית של ק.ק. פודגוריצה (אנ'). במשחק הגמר ניצחה ספרד את ליטא 69–61 וזכתה באליפות אירופה בפעם השלישית בתולדותיה. בתחרות השתתפו 16 נבחרות: ישראל - האלופה המכהנת לשנת 2019 (ב-2020 וב-2021 לא נערכה האליפות) צ'כיה - מקום 2 אליפות אירופה עד גיל 20 דרג ב' 2019 אוקראינה איטליה גרמניה טורקיה יוון בלגיה - מקום 3 אליפות אירופה עד גיל 20 דרג ב' 2019 ליטא מונטנגרו - המארחת סלובניה ספרד פורטוגל מקום 1 אליפות אירופה עד גיל 20 דרג ב' 2019 פולין צרפת קרואטיה בסיבוב זה חולקו הנבחרות ל-4 בתים של 4 קבוצות כל אחת, כאשר כל הקבוצות עולות לשלב שמינית הגמר, המתקיים בשיטת הצלבה - בית א' עם בית ב' ובית ג' עם בית ד' (מקום ראשון בבית א' מול מקום רביעי בבית ב', מקום ראשון בבית ג' מול מקום רביעי בבית ד', מקום שני בבית א' מול מקום שלישי בבית ב' וכן הלאה). שלוש הנבחרות שמסיימות במקומות האחרונים יורדות לדרג ב' (כלומר רק הנבחרת במקום השלושה עשר נשארת בדרג א'). ספרד חואן נונייס ספרד חואן נונייס מונטנגרו פדור זוגיץ' ישראל נועם דוברת ליטא מנטאס רוסטאביצ'יוס טורקיה אדם בונה ליטא מנטס רובסטביסיוס - 19.7 למשחק טורקיה אדם בונה - 10.9 למשחק קרואטיה ויטו קוצ'יץ' - 6.4 למשחק ארבעת המקומות הראשונים נקבעו על בסיס משחק הגמר ומשחק על המקום השלישי. שאר המיקומים נקבעו ראשית לפי משחקי הדירוג. אתר האינטרנט הרשמי של אליפות אירופה בכדורסל עד גיל 20 2022 (באנגלית)
לקי

האם התכוונתם ל... אן לקי – סופרת אמריקאית אתל לאקי – שחיינית אמריקאית מת'יו לקי – כדורגלן אוסטרלי לאקי (הר געש) – הר געש באיסלנד רכס לקי (אנטארקטיקה) – רכס בארץ אנדרבי שבאנטארקטיקה רכס לקי (קולומביה הבריטית) – רכס בפרובינציית קולומביה הבריטית שבקנדה לק
זאב אבלס

זאב מאיר אבלס (נולד ב-8 במרץ 1947) הוא בנקאי ישראלי שכיהן בעבר כמפקח על הבנקים בבנק ישראל ויו"ר דירקטוריון בנק אגוד. אבלס נולד בפולין ועלה לארץ בילדותו. שירת בנ"חל המוצנח. בעל תואר ראשון בחשבונאות מאוניברסיטת תל אביב. אבלס החל את הקריירה הבנקאית שלו בבנק ישראל שם כיהן בין היתר כמנהל יחידת ביקורת מטבע חוץ ומנהל יחידת ביקורת אשראי וביטחונות. בשנים 1992–1998 כיהן כמפקח על הבנקים, כאשר אחת ההחלטות החשובות שקיבל במסגרת תפקידו זה היה איסור "דחיפת" אשראי על ידי הבנקים לצורך רכישת מניות ותעודות השתתפות בקרנות הנאמנות של הבנקים. כמו כן פרסם שורה של המלצות לאיסור ביצוע עסקאות "מינוף" על ידי הבנקים לצורך רכישת מניות ושליטה על חברות ציבוריות בבורסה. אבלס תמך בקידום הפרטת הבנקים, בין היתר על ידי מכירת מניות לציבור בבורסה וסבר כי יש לאפשר רכישת גרעיני שליטה בבנקים דרך הבורסה. עוד פעל אבלס במסגרת תפקידו זה להגברת הפיקוח והביטחונות בתחום האשראי לענף הנדל"ן והבנייה. עם סיום תפקידו בבנק ישראל, ולאחר שנת הצינון המתחייבת בחוק, מונה אבלס בשנת 1999 ליושב ראש הדירקטוריון של בנק איגוד, תפקיד בו החזיק למעלה מעשרים שנים. במהלך שנותיו בבק איגוד זכה אבלס לא אחת לביקורת על כך שבצד התגמולים הגבוהים שקיבל מהבנק לאורך השנים, הוא לא הצליח להפוך את הבנק לכזה שמייצר רווחיות נאותה ומהווה תחרות בשוק. אבלס פרש מתפקידו בבנק איגוד בספטמבר 2020 בעקבות מיזוג הבנק עם בנק מזרחי טפחות. במקביל לקריירה הבנקאית שלו, מילא אבלס כל השנים תפקידים התנדבותיים רבים כשהבולטים בהם הם יושב ראש הוועד המנהל של האוניברסיטה הפתוחה (1999-2022) ויושב ראש חבר הנאמנים של קרן וולף (מ-2009). כמו כן כיהן כדיקרטור ברשות לפיתוח כלכלי תל אביב-יפן, בחברת הביטוח צור שמיר, בחברת אדגר השקעות ופיתוח ועוד. בשנת 2023 קיבל תואר דוקטור לשם כבוד מהאוניברסיטה הפתוחה. מדיה וקבצים בנושא זאב אבלס בוויקישיתוף זאב אבלס, באתר גלובס זאב אבלס באתר כלכליסט שלומי גולובינסקי, בנק אגוד מתגמל את היו"ר: זאב אבלס יקבל העלאה של 15% בשכרו, מצנח זהב ובונוס של חצי מיליון שקל, באתר הארץ, 28 בפברואר 2006 מיכאל רוכוורגר, יו"ר בנק אגוד, זאב אבלס, פורש בעקבות המיזוג עם מזרחי טפחות, באתר TheMarker‏, 19 בדצמבר 2019 זאב אבלס - דוקטור לפילוסופיה לשם כבוד, האוניברסיטה הפתוחה, 2023, סרטון בערוץ "האוניברסיטה הפתוחה", באתר יוטיוב, 22 במאי 2023 עירן פאר, ‏החמדנות של זאב אבלס, עירן פאר, באתר גלובס, 8 ביולי 2010
סרגיי וינוגרדוב

סרגיי ארסניביץ' וינוגרדוב (ברוסית: Сергей Арсеньевич Виноградов ;1 ביולי 1869 (יוליאני) – 5 בפברואר 1938) היה צייר אימפרסיוניסטי רוסי-סובייטי; ידוע בציור נופים, וסצנות ז'אנר ודיוקנאות. אביו היה כומר כפרי. בין השנים 1880–1889 למד בבית הספר לציור, פיסול ואדריכלות במוסקבה אצל אילריון פרינישניקוב, ולדימיר מאקובסקי ו-וסילי פולנוב, שהשפיעו רבות על סגנונו. בשנת 1888 הוענק לו התואר "אמן". בשנה שלאחר מכן, הוא עבר לאקדמיה הקיסרית לאמנויות; למד עם בוגדן וילוולדה וקרל וניג. לאחר סיום לימודיו נסע לחרקוב ללמד בבית ספר למסחר. הוא חזר למוסקבה ב-1896 ומצא עבודה עבור המו"ל אלכסיי סטופין. בשנת 1896, הוא הפך למורה באוניברסיטה הממלכתית לאמנויות ותעשייה על שם סטרוגנוב במוסקבה (תפקיד שהחזיק בן עד 1913). שנתיים לאחר מכן, הוא החל להציג עם הנודדים. בשנת 1903, הוא הפך לאחד ממייסדי "איחוד האמנים הרוסים". הוא נכנס "לאקדמיה" ב-1912 והפך לחבר באקדמיה ב-1916. במהלך מלחמת העולם הראשונה, הוא התגורר בגורצוף, קרים, בדאצ'ה בבעלות קונסטנטין קורובין. כשהיה שם, הוא התמקד בציור סצנות צבאיות ועיצוב כרזות. לאחר המלחמה סייע בקישוט הקרמלין במוסקבה, לרגל יום השנה הראשון למהפכה הבולשביקית. בשנת 1923, הוא עזר בארגון תערוכה נודדת של אמנות רוסית וליווה את התערוכה להצגתה הראשונה בניו יורק. עם שובו התיישב בריגה, שם לימד בתחילה באולפנה של ניקולאי בוגדנוב-בלסקי, ולאחר מכן הקים בית ספר פרטי משלו. למרות שהתרכז בציור בנופים, פעל גם בז'אנרים אחרים; במיוחד סדרה של דיוקנאות המתארים את הכמרים בקתדרלת המולד. בתחילת שנות ה-30, הוא כתב סדרת זיכרונות על תולדות האמנות הרוסית שלפני המהפכה שפורסמו בסגודניה. הוא מת מדלקת ריאות ב-1938. מדיה וקבצים בנושא סרגיי וינוגרדוב בוויקישיתוף Kenneth, Sergei Vinogradov, www.rusartnet.com (באנגלית בריטית) Русские художники. Виноградов Сергей Арсеньевич., www.artsait.ru
לב לאגוריו

לב לאגוריו (ברוסית: Лев Феликсович Лагорио;‏ 9 בדצמבר 1826 – 17 בנובמבר 1905) היה צייר צבעי מים רוסי, שנודע בעיקר בזכות נופי הים שלו. הוא היה קשור לאסכולת הציור שהורכבה מאמנים שפעלו בדרום חצי האי קרים. לב לאגוריו נולד בפאודוסיה במשפחתו של סגן הקונסול הנפוליטני. אביו, פליצ'ה לאגוריו (1781–1857) היה סוחר ג'נואי ששימש כסגן הקונסול של ממלכת שתי הסיציליות. מ-1839 עד 1840, הוא קיבל את הכשרתו האמנותית הראשונה באולפנים של איבן אייבזובסקי. ב-1842, בתמיכתו של אלכסנדר קזנצ'ייב, מושל טאורידה, הוא הצליח להירשם לאקדמיה הקיסרית לאמנויות. מאוחר יותר, הוא הצליח לקבל סיוע כספי מהדוכס מלויכטנברג, הנשיא החדש של האקדמיה. בין מוריו היו אלכסנדר סוארוויד, מקסים וורוביוב ובוגדן וילוולדה. בשנת 1850 סיים לגוריו את האקדמיה לאמנויות עם מדליית זהב. ב-1850 הוא קיבל את התואר "אמן" על ציורו "נוף לאכטה" ושנתיים לאחר מכן הפך לאזרח רוסי. הוא גם זכה לפנסיה ללימודים באירופה, וביקר תחילה בפריז (1853), ולאחר מכן ברומא, שם שהה עד 1859, בשנתיים האחרונות על חשבונו. לאחר שובו, בשנת 1860, הוא נקרא פרופסור והציג את היצירות שיצר באיטליה. הוא נסע לקווקז ב-1861 והציג משם שורה של נופים לצאר אלכסנדר השני, שהעניק לו את מסדר אנה הקדושה. הוא חזר לקווקז ב-1863 וב-1864, עם פמלייתו של הדוכס הגדול מיכאיל ניקולאייביץ', שם השתתף במלחמת הקווקז. לאחר מכן הוא התיישב בסנט פטרבורג, ולעיתים קרובות נסע לאירופה. בשנת 1885, הוא הוזמן לצייר סדרת יצירות על המלחמה העות'מאנית-רוסית בשנים 1877–1878 וביקר בשדות קרב האירופים והאסייתיים. בשנת 1900, הוא מונה לחבר כבוד באקדמיה. פאולין קוריארד הייתה בין תלמידיו. הוא נקבר בבית הקברות נובודביצ'י, בסנט פטרסבורג. לב לאגוריו, תחבורה בשלג. 1893 עמק בקווקז 1893 בבטום 1881 הטבעת ספינת מלחמה 1880 ההגנה על בזייט 1891 לילה על נהר נבה 1898 מדיה וקבצים בנושא לב לאגוריו בוויקישיתוף לב לאגוריו, באתר "Find a Grave" (באנגלית) Kenneth, Leo Lagorio, www.rusartnet.com (באנגלית בריטית) Лагорио, Лев Феликсович". Brockhaus and Efron Encyclopedic Dictionary: In 86 Volumes (82 Volumes and 4 Additional Volumes). St. Petersburg. 1890–1907 Русские художники. Лагорио Лев Феликсович., www.artsait.ru